text: Tror ikke på kommunens planer
  04 september 2014 kl. 16.57
  Forældre og skoleledere er skeptiske overfor Esbjerg Kommunes plan om at ændre 25 skoledistrikter til ni. Det åbner for at flytte lærere og børn, lyder kritikken. Kommunen afviser.
  - Man prøver jo nu at sælge, at der skal spares på ledelse, administration og ejendomsdrift. Men så skubber man jo ind ad bagdøren, at man også kan begynde at flytte rundt på børnene, siger Kristian K. Bertelsen, formand for skolebestyrelsen på Sønderrisskolen i Esbjerg.
  - Kommunen garanterer, at det ikke vil ske. Tror I ikke på kommunen?
  
  - Der kan jeg sige med 100 pct.s sikkerhed: Nej, det kan vi ikke. Der er fortilfælde, så det tror jeg simpelthen ikke på.
  Per Lauridsen, formand for Skolelederforeningen i Esbjerg , frygter, at nærheden i hverdagen forsvinder.
  Skolelederne samles ni steder, og det pædagogiske ansvar forbliver på de enkelte skoler.
  - Jeg synes nu, at det er meget rart, at myndigheden bliver på det sted,hvor man er, siger Per Lauridsen til TV SYD. Efter det nye forslag kommer der til at sidde en pædagogisk leder på hver skole, men han har ikke samme myndighed som en skoleleder.
  Esbjerg Kommune garanterer, at forslaget ikke betyder skole-lukninger.
  
  Fra Twitter:
  @TVSYD tegner skræmmebillede af forslaget til skolestruktur i #Esbjerg. DDer skal ikke flyttes elever rundt #jvdk #tvsyd
  
  